In nomine Domini nostri Jesu Christi. Ego Guillelmus, Dei gratia rex Anglorum, inspiratione divina compunctus, pro incolomitate regni mei et salute animæ meæ, rogantibus etiam et obnixe postulantibus Willelmo de Varenna et uxore ejus Gundreda, hanc inscriptam donationem quam faciunt sanctis apostolis Dei Petro et Paulo, ad locum Cluniacum, sigillo nostro signatam confirmo, et regali auctoritate corroboro, ut in perpetuum firma et inconcussa permaneat. Hanc donationem ita concedo, ut habeam eandem dominationem in ea quam habeo in ceteris elemosinis quas mei proceres faciunt meo nutu, et hoc in ista elemosina habeam quod habeo in aliis. † S. Willelmi, regis Anglorum, † S. M[athildis], reginæ Anglorum. † S. Willelmi, comitis, filii regis. † S. Rotberti de Bello Monte. † S. Henrici de Bello Monte. † S. Rotberti Gifordi. † S. Rogerii de Mortuo Mari. † S. Goiffridi de Calvo Monte. † S. Radulfi dapiferi. † S. Mauricii cancellarii. † S. Willelmi de Warenna. † S. Gundredæ, uxoris W. de Warenna.